Projektas

PRIENŲ RAJONO savivaldybės TARYBA

SPRENDIMAS

DĖL KREIPIMOSI Į NACIONALINĖS ŽEMĖS TARNYBOS PRIE APLINKOS MINISTERIJOS PRIENŲ IR BIRŠTONO SKYRIŲ DĖL KITOS PASKIRTIES VALSTYBINĖS ŽEMĖS SKLYPO PERDAVIMO PRIENŲ RAJONO SAVIVALDYBEI VALDYTI, NAUDOTI IR DISPONUOTI JUO PATIKĖJIMO TEISE

Nr.

Prienai

Vadovaudamasi Lietuvos Respublikos žemės įstatymo 7 straipsnio 2 dalies 1 punkto c papunkčiu, Valstybinės žemės sklypų perdavimo valdyti, naudoti ir disponuoti jais patikėjimo teise savivaldybėms taisyklių, patvirtintų Lietuvos Respublikos Vyriausybės 2002 m. rugsėjo 10 d. nutarimu Nr. 1418 „Dėl Valstybinės žemės sklypų perdavimo valdyti, naudoti ir disponuoti jais patikėjimo teise savivaldybėms taisyklių patvirtinimo“, 6 punktu, Prienų rajono savivaldybės taryba n u s p r e n d ž i a:

1. Kreiptis į Nacionalinės žemės tarnybos prie Aplinkos ministerijos Prienų ir Birštono skyrių dėl kitos paskirties valstybinės žemės sklypo Prienų r. sav., Prienų r. sav. teritorijoje, kurio plotas 7,3555 ha, unikalus Nr. 4400-2139-7066, kadastro Nr. 6955/7001:1, patikėjimo teise valdomo Nacionalinės žemės tarnybos prie Aplinkos ministerijos, perdavimo Prienų rajono savivaldybei valdyti, naudoti ir disponuoti juo patikėjimo teise.

2. Nustatyti, kad 1 punkte nurodytas žemės sklypas, perduotas Prienų rajono savivaldybei patikėjimo teise, bus naudojamas susisiekimo ir inžinerinių tinklų koridoriams, t. y. gatvėms ir vietiniams keliams.

Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras